PTG เล็งตั้ง “บล.ไทยพาณิชย์” นั่ง FA “ปาล์มคอมเพล็กซ์” ดันเข้าตลาดหุ้นไตรมาส 2/65
PTG เล็งตั้ง “บล.ไทยพาณิชย์” นั่ง FA “ปาล์มคอมเพล็กซ์” ดันเข้าตลาดหุ้นไตรมาส 2/65 คาดยื่นไฟลิ่งปลายปีนี้ ระดมทุนมาขยายธุรกิจ LPG
PTG เล็งตั้ง “บล.ไทยพาณิชย์” นั่ง FA “ปาล์มคอมเพล็กซ์” ดันเข้าตลาดหุ้นไตรมาส 2/65 คาดยื่นไฟลิ่งปลายปีนี้ ระดมทุนมาขยายธุรกิจ LPG
8 เม.ย. 2564

นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า บริษัทจะแต่งตั้ง บล.ไทยพาณิชย์ เป็นที่ปรึกษาทางการเงิน (FA) ในการนำธุรกิจปาล์มคอมเพล็กซ์ภายใต้ บริษัท พีพีพี กรีน คอมเพล็กซ์ จำกัด (PPP) เข้าจดทะเบียนในตลาดหลักทรัพย์แห่งประเทศไทย (SET) โดยคาดว่าจะเสนอขายหุ้นต่อประชาชนทั่วไปครั้งแรก (IPO) ภายในไตรมาส 2/65 ซึ่งจะมีการแถลงความคืบหน้าในปลายเดือน เม.ย.นี้
สำหรับการระดมทุนในครั้งนี้จะมารองรับแผนขยายธุรกิจ จากปัจจุบัน PPP มีกำลังการกลั่นน้ำมันปาล์ม 6 แสนลิตรต่อวัน น้ำมันปาล์มเพื่อการบริโภค 2 แสนลิตรต่อวัน และไบโอดีเซลมีกำลังการผลิตสูงสุดได้ถึง 4 แสนลิตรต่อวัน โดย PPP เตรียมเพิ่มกำลังการผลิตไบโอดีเซล B100 อีกเท่าตัวเพื่อรองรับความต้องการใช้เพิ่มขึ้น พร้อมทั้งมีแผนขยายการผลิตในส่วนของโอลิโอเคมีคอล จากปัจจุบันที่มีการผลิตกรีเซอรีนบริสุทธิ์ ซึ่งเป็นผลิตภัณฑ์ที่ให้อัตรากำไรสูง
อนึ่ง PPP มีโรงงานปาล์มน้ำมันครบวงจรบนพื้นที่ประมาณ 1,000 ไร่ ตั้งอยู่ใน อ.บางสะพานน้อย จ.ประจวบคีรีขันธ์
ขณะที่ธุรกิจก๊าซ LPG ภายใต้ แอตลาส เอ็นเนอร์ยี่ จำกัด เข้าจดทะเบียนในตลาดหลักทรัพย์แห่งประเทศไทย โดยคาดว่าจะยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ในช่วงปลายปีนี้ และเสนอขายหุ้น IPO ภายในปีนี้ เพื่อระดมทุนมาใช้ขยายธุรกิจ LPG ให้เติบโตมากขึ้น